open-index/open-wikipedia-markdown huggingface dataset:
Jazerci

**Jazerci**, (gr. *Εζερίτες-Ezerites*, alebo *Νεζερίτες-Nezerites *) boli južnoslovanský kmeň usídlený na juhovýchode polostrova Peloponéz v dnešnom Grécku. Prvé zmienky o Jazercoch pochádzajú až z 10. storočia od Konstantina Porfyrogenéta, kedy sú od roku 941 vedení ako platcovia daní Byzantskej ríši. V priebehu 12.–13. storočia podľahli helenizácii. Jazerci boli súčasťou etnogenézy novodobého gréckeho národa.

## História
Slovania začali na Peloponéz prenikať po prelomení byzantskej hranice na Dunaji v 6. stor. Jazerci prišli na Peloponéz pravdepodobne v 8. stor. V 9. stor. Byzantská ríša opäť ovládla stratené Grécko a mnoho Slovanov presídlila do Malej Ázie. Na Peloponéze ostali iba dva slovanské kmene, Jazerci a Milingovia, ktorí sa utiahli do hôr. Časť Jazercov sa usadila v kraji Achája, kde vznikla oblasť *Nezerochoria*, čo po grécky znamená *jazerské dediny*. Tu sa však Jazerci zmiešali s pôvodným väčšinovým gréckym obyvateľstvom a po pár generáciach zanikli. Samotné toponymá v oblasti Nezerochoria sú hlavne gréckeho pôvodu. 
Inak tomu bolo v juhovýchodnej Lakónii, kde sa Jazerci separovane udržali až do 12. stor. Keď Peloponéz ovládli európske kniežatsvá a snažili sa zaviesť v Grécku neznámy feudalizmus, mnoho Grékov utieklo do hôr, kde prevýšili počet Jazercov a pomiešali sa s nimi. Naopak, feudáli odvážali Jazercov z hôr a usádzali ich v gréckych dedinách.

## Meno
Stále nie je presne jasné, či *Ezerites* skutočne znamená *Jazerci*, teda či je názov kmeňa odvodený od jazera. Názov môže byť aj gréckyho pôvodu, keďže prvé zmienky o národe existujú až po byzantskom oslobodení Peloponézu.

Kategória:Slovania
Cagliari

**Cagliari** je hlavné mesto talianskeho ostrova Sardínia. Žije tu okolo 160-tisíc obyvateľov v samotnom meste a okolo 350-tisíc v metropolitnej oblasti vrátane sídiel Elmas, Selargius, Monserrato, Quartucciu, a Quartu Sant'Elena.

## Osobnosti mesta
* Antonio Gramsci (* 1891 - † 1937), politik, publicista a marxistický filozof

## Partnerské mestá
*  Biella, Taliansko
*  Buenos Aires, Argentína
*  Nanyuki, Keňa
*  Padova, Taliansko
*  Pisa, Taliansko
*  Vercelli, Taliansko

## Iné projekty

## Externé odkazy
Oficiálna stránka 

Kategória:Mestá na Sardínii
Kategória:Prístavné mestá v Taliansku
Kategória:Prístavné mestá Stredozemného mora
Rupia

**Rupia** (angl. *rupee*) je názov mien, ktoré sa používajú v Indii, Pakistane, Srí Lanke, Nepále, Mauríciuse, na Seychelských ostrovoch a v Indonézii. Na Maldivách sa mena nazýva *rufiyaa*.
Názov pochádza od sanskritského *rūp* alebo *rūpā*, čo znamená striebro v mnohých indoaríjskych jazykoch.

## Súčasné národné meny

* Indická rupia
* Pakistanská rupia
* Srílanská rupia
* Nepálska rupia
* Maurícijska rupia
* Seychelská rupia
* Indonézska rupia
* Maldivská rufiyaa

Kategória:Meny v Ázii
Kriviči

**Kriviči** boli východoslovanský kmeň usadený v povodí Dviny, Dnepra a Volgy na západe dnešného Ruska. Vzhľadom na to, že Kriviči obývali pomerne rozsiahle územie, rozdelili sa čoskoro na menšie skupiny podľa správnych oblastí (napr. okolo hradísk Smolensk a Polack, ktoré vznikli v 9. – 10. storočí). Susedili s baltskými kmeňmi Latgalov, Aukštaitov, Jotvínov a iných (predchodcovia dnešných Lotyšov a Litovcov) a vzájomne sa ovplyvňovali.

V priebehu 9. storočia sa Kriviči postupne dostali pod nadvládu Kyjevskej Rusi, iba Polack si vytvoril vlastné kniežatstvo, ktoré si udržalo dlhšiu dobu samostatnosť. Kriviči sa podieľali na etnogenéze neskoršieho ruského národa.

## Pozri aj
* Kyjevská Rus
* Staroruské kniežatstvá
* Rusi

Kategória:Slovania
Dulebovia

**Dulebovia** alebo **Dudlebovia** boli východoslovanský kmeň(ový zväz) usadený na západe dnešnej Ukrajiny a vo východnom Poľsku asi v 6. - 10. storočí. Podľa tradovaných správ boli silno utláčaní Avarmi. Samotný názov Du(d)lebovia sa používal do 9.–10. storočia. Predpokladá sa, že sa podieľali na etnogenéze moderného poľského národa.

Väčšinou sa uvádza, že títo Dulebovia sú priamymi predkami Volyňanov a Bučanov (podľa riek Volyň a Bug), ktorí sú doložení neskôr na území Dulebov.

Podľa niektorých názorov sú títo Dulebovia pôvodní Dudlebovia a z ich územia teda pochádzali českí a panónski Dudlebovia - pozri Dudlebovia (Panónia).

Kategória:Slovania
Egg Nebula

**Egg Nebula** (CRL 2688, doslova *Hmlovina Vajíčko*) je planetárna hmlovina vzdialená približne 3 tisíc svetelných rokov od Zeme. Jej objav ohlásili v januári 1996 Raghvendra Sahai a John Trauger z JPL, NASA. Fotografovali ju v červenej a infračervenej oblasti kamerou WFPC2 pomocou Hubbleovho teleskopu. (Obrázok je v nepravých farbách.) Hmota hmloviny bola zistená až do vzdialenosti 0,6 svetelného roku a rozpína sa rýchlosťou 20km/s. Svetelné oblúky na snímkoch svedčia o zmenách pri odhadzovaní hmoty z centrálnej hviezdy v 100 až 500-ročných intervaloch. Cez oblúky možno zreteľne vidieť výtrysky hmoty v tvare X a hustý prachový kokón okolo hviezdy. Mechanizmus formovania výtryskov a prachovej obálky doposiaľ nie je známy, preto je objekt predmetom intenzívneho výskumu. Ide o pochopenie spôsobu, akým umierajúce hviezdy hlavnej postupnosti vylučujú do okolia uhlík a dusík - prvky nevyhnutné pre život.

## Externé odkazy
*  Hmloviny reflexné a temné  - Aldebaran.cz
*  Uhlíkové hviezdy, vesmírni filantropi - Astropis, 2002
*  Pohľad do srdca vajcovej hmloviny - snímka z HST, rok 1997

Kategória:Planetárne hmloviny
Kategória:Súhvezdie Labuť
Skalnaté vrchy

[thumb|Jazero Moraine v [Alberta|Alberte, Kanada]]

**Skalnaté vrchy** (-toto je normovaný názov; staršie názvy: **Skalisté vrchy**, **Skalnaté hory**, **Skalisté hory**, zriedkavo *Skalné vrchy*, zriedkavo *Skalné hory*, **Rocky Mountains**; angl. *Rocky Mountains* alebo len *Rockies*) sú rozľahlé pohorie v západnej časti Severnej Ameriky. Je dlhé  a tiahne sa od Britskej Kolumbie v Kanade až po Nové Mexiko v USA. Najvyšší vrch je Mount Elbert v štáte Colorado, ktorý dosahuje 

## Geografia
Skalnaté vrchy sa väčšinou definujú od rieky Liard v Britskej Kolumbii po Rio Grande v Novom Mexiku. Zrážky odtekajú do Atlantického, Tichého a Severného ľadového oceánu. Významné rieky sú Missouri, Platte, Snake a Fraser.

## Klimatické podmienky
Skalnaté vrchy majú vysokohorské podnebie. Zimy sú väčšinou studené a vlhké, s priemernou teplotou −2&nbsp;°C a so snehovými zrážkami približne . Počas jari je priemerná teplota 4&nbsp;°C a spadne priemerne  zrážok, letá sú teplé a suché, s priemernou teplotou 15&nbsp;°C a priemerne  zrážok. Počas jesene je priemerná teplota 7&nbsp;°C a množstvo zrážok dosahuje približne .

thumb|Približný rozsah Skalnatých vrchov

## Referencie

## Iné projekty


Kategória:Pohoria v Severnej Amerike
Kategória:Pohoria v Britskej Kolumbii
Kategória:Pohoria v Alberte
Bratislavský mier

**Bratislavský mier** môže byť:
* prvý bratislavský mier (21. júla 1271) medzi českým kráľom Otakarom II. a uhorským kráľom Štefanom V., podľa ktorého sa Uhorsko vzdalo častí Rakúska a Slovinska a Česko území dobytých v Uhorsku; pozri bratislavský mier (1271)
* druhý bratislavský mier (7. novembra 1491) medzi cisárom Maximiliánom I. a Vladislavom II. Jagelovským, podľa ktorého sa Vladislav vzdal nárokov na Dolné Rakúsko a uznal Maximiliánov nárok na nástupníctvo uhorského trónu v prípade, že Vladislav nebude mať mužských potomkov; pozri bratislavská zmluva
* tretí bratislavský mier (30. decembra 1626) medzi Gabrielom Betlénom a cisárom Ferdinandom II., podľa ktorého sa skončilo Betlenove povstanie a potvrdil sa Mikulovský mier; pozri bratislavský mier (1626)
* štvrtý bratislavský mier (26. decembra 1805) po bitke pri Slavkove; pozri bratislavský mier (1805)

Mier
Dudlebovia (Panónia)

**Dudlebovia** boli slovanský kmeň vo včasnom stredoveku v Panónii - v dnešnom Korutánsku (východne od Grazu), východnom Slovinsku, chorvátskom Medzimurí a juhozápadnom Maďarsku (zhruba po Balaton). 

Ich pôvod nie je jasný (pozri aj Dudlebovia). Napr. podľa J. Steinhübela:
*sú pôvodnými Dudlebami Dulebovia
*v rokoch 567-568 časť volyňských Dulebov ovliekli Avari do Panónie (tak vznikli panónskí Dudlebovia)
*okolo roku 623 (v čase protiavarského povstania, ktorým vznikla Samova ríša) časť panónskych Dudlebov odtiahla do Čiech (tak vznikli českí Dudlebovia)
*okolo roku 840 sa Dudlebské grófstvo (na území panónskych Dudlebov) stalo súčasťou Pribinovho Panónskeho kniežatstva

## Zdroj
* 

Kategória:Slovania
Bratislavský mier (1805)

náhľad|Pamätná tabuľa v Primaciálnom paláci

**Bratislavský mier** (Prešporský mier) bola zmluva, ktorá bola podpísaná po bitke pri Slavkove v Bratislave 26. decembra 1805 v Primaciálnom paláci medzi Francúzskym a Rakúskym cisárstvom. Mier ukončil tretiu koaličnú vojnu, ktorá bola súčasťou napoleonských vojen.

Rokovaní o mieri sa nezúčastnili samotní panovníci, ale iba diplomati. Rakúsko zastupoval knieža Johann-Joseph Lichtenstein, Francúzsko Charles-Maurice de Talleyrand-Périgord. O deň neskôr zmluvu ratifikoval Napoleon v Schönbrunne. Ako nátlak na Rakúšanov sa používala ešte nepodpísaná mierová zmluva s Pruskom.

Rakúsko sa vzdalo v prospech Francúzska alebo jeho spojencov svojich území:
* Benátsko, Istria, Dalmácia, Kotor (získalo ich napoleonské Talianske kráľovstvo)
* Augsburg (získalo Bavorsko)
* Tirolsko a Vorarlbersko (obe získalo Bavorsko)
* Breisgau (získalo Badensko)
* zvyšné Predné Rakúsko (získalo ho Bádensko a Württembersko)

Ďalej súhlasilo, že bavorské a württemberské kurfirstvo budú povýšené na kráľovstvá a bádenské markgrófstvo na veľkokniežatstvo. Okrem toho musel cisár František I. uznať Napoleona za cisára a vopred dať súhlas na vznik spolku, ktorý sa neskôr nazýval Rýnsky spolok.

Francúzsko sa vzdalo Soľnohradského arcibiskupstva (od roku 1803 kurfirstvo) a Berchtesgadenu.

Tento mier nepriamo spôsobil zánik Svätej rímskej ríše, lebo ním funkcia rímsko-nemeckého cisára fakticky stratila význam.

Väčšina územných presunov podľa Bratislavského mieru bola zrušená v rámci viedenského kongresu 1815, no Salzbursko zostalo dodnes súčasťou Rakúska.

Vďaka tomuto mieru existuje v Paríži pomerne významná Rue de Presbourg (Bratislavská ulica).

## Externé odkazy
* Text po nemecky (''Friedenstraktat zwischen Sr. Majestät dem Kaiser der Franzosen, König von Italien und Sr. Majestät dem Kaiser von Oesterreich'') (documentarchiv.de)

Kategória:Dejiny Bratislavy
Kategória:Mierové zmluvy

Mier (1805)
Reduta (Bratislava)

náhľad|Reduta cez deň

**Reduta** je neoslohová budova na rohoch ulíc Mostová, Palackého a Medená v Bratislave medzi Hviezdoslavovým námestím a Námestím Ľudovíta Štúra.

Budova bola postavená v rokoch 19131919 na mieste starej mestskej sýpky, ktorá sa koncom 19. storočia prestala používať. Projekt zhotovili budapeštianski architekti Dezider Jakab a Marcell Komor, ktorí predtým zvíťazili v súťaži vypísanej mestskou radou v roku 1906. Kvôli prvej svetovej vojne sa stavala pomerne dlho, niektoré dekoračné práce boli vykonané až v roku 1919. Svojho času bola miestom zábav, estrád, umeleckých vystúpení a rôznych zhromaždení obyvateľov Bratislavy. Sídlili tu aj rôzne spolky, napríklad spolok Schlarafia a veľa rokov tu bolo aj kino Reduta. Budova patrila mestu, po druhej svetovej vojne bola znárodnená a pridelená Slovenskej filharmónii, ktorá tam sídli aj v súčasnosti.

Budova svojou hmotou uzatvára stavebný blok. Dlhšou stranou je orientovaná do užšej Mostovej ulice a kratšou stranou, ktorá je výrazovo bohatšie stvárnená smerom k budove Slovenského národného divadla. Priečelie natočené smerom k Námestiu Ľudovíta Štúra svojou polohou taktiež dovolilo bohatšiemu architektonickému členeniu. Bratislavská reduta je monumentálna reprezentačná budova so slávnostnými sieňami, koncertnou a divadelnou sálou s hlavným vstupom z Mostovej ulice, ktorý vedie k monumentálnemu schodisku a priestranným reprezentačným vstupným priestorom.

Svojou bohatou ornamentikou bola budova prirovnávaná k drážďanskému Zwingru. Na tejto historizujúcej eklektickej budove môžeme nájsť inšpiráciu klasicizujúceho baroka, rokoka v ornamentálnej výzdobe a secesie napríklad v pôdorysnom tvare a v organických zvlnených šambránach na dvorovej fasáde, pripomínajúcich lechnerovskú architektúru.

Na fasáde aj v interiéri sú bohato dekorované štukové florálno-figurálne ornamenty. Fasáda je členená stĺpovým a pilastrovým rádom, odstupňovanými rizalitmi. Strecha je zdobená vežičkami a štítmi. Stavba je prekrytá zložitou manzardovou strechou.

Budova má štyri nadzemné podlažia a jedno podzemné podlažie, kde  boli plánované reštaurácia, kaviareň a cukráreň. V dispozícii je budova dosť zložitá, nachádzajú sa tu veľká spoločenská sála, malá sála, obslužné priestory administratívy a zázemia. Boli tu plánované aj priestory pre hudobnú školu, spolkové organizácie a byty. Vnútorné a suterénne priestory boli viackrát rekonštruované. 

## Literatúra
* Dulla, M. Moravčíková, H.: *Architektúra Slovenska v 20. storočí*. vyd. Slovart, spol. s. r. o. Bratislava, 2002 
* Krivošová, J. Lukáčová, E.: *Premeny súčasnej architektúry Slovenska*. vyd. Alfa. Bratislava, 1990
* BRATISLAVA. In: 
* Borutová, D.: *Architektúra & Urbanizmus 32*, 1998, č.3/4, s. 84-85

## Iné projekty

Kategória:Budovy v Bratislave
Kategória:Koncertné budovy a siene
Kategória:Slovenská filharmónia
Kategória:Architektúra z 1919
Reduta

**Reduta** môže byť:
* typ vojenského opevnenia, pozri reduta (opevnenie)
* budova na osvetovú činnosť, spoločenské podujatia či zábavy
* hradba s priekopou a násypom v starých pevnostiach, pozri reduta (hradba)
* budova v Bratislave, pozri Reduta (Bratislava)
* budova v Kežmarku, pozri Reduta (Kežmarok)
* budova v Spišskej Novej Vsi, pozri Reduta (Spišská Nová Ves)
Temporálna logika

**Temporálna logika** je odvetvie logiky, ktoré skúma logickú štruktúru výrokov o čase s ktorými klasická výroková alebo predikátová logika nedokážu plnohodnotne narábať. Napríklad výrok
:„Odteraz bude stále pršať.“
je z hľadiska klasickej výrokovej logiky atomárny. To znamená, že výroková logika ho chápe ako ďalej nedeliteľný celok a nezaujíma sa o jeho vnútornú štruktúru. Temporálna logika ide hlbšie a rozlišuje v tomto výroku dve komponenty: takzvaný **temporálny operátor** "Odteraz bude vždy platiť, že" a samotný výrok pod týmto operátorom "Prší".

V užšom význame pojem **temporálna logika** označuje konkrétny logický kalkul študovaný v rámci temporálnej logiky vo vyššie uvedenom zmysle. Tak napríklad kalkuly LTL a ITL sú temporálne logiky.

Kategória:Intenzionálne logiky
Gastón Gaudio

**Gastón Gaudio** (* 9. december 1978, Buenos Aires, Argentína) je bývalý argentínsky profesionálny tenista. Počas svojej kariéry vyhral jeden grandslamový turnaj - French Open v roku 2004 a sedem ďalších turnajov ATP v dvojhre a tri vo štvorhre. Vo svetovom rebríčku vo dvojhre bol najvyššie na 5. mieste.

## Finálové účasti na turnajoch ATP (19)

### Dvojhra - výhry (8)

### Dvojhra - prehry (8)

### Štvorhra - výhry (3)

## Referencie

## Iné projekty

## Externé odkazy

* Gastón Gaudio na stránkach ITF 

* Gastón Gaudio na stránkach MOV 

Kategória:Narodenia v 1978
Kategória:Argentínski tenisti
Kategória:Argentínski olympionici
Kategória:Víťazi French Open
Kategória:Tenisti na Letných olympijských hrách 2000
Kategória:Osobnosti z Buenos Aires
Albert Costa

**Albert Costa** (* 25. jún 1975) je bývalý španielsky profesionálny tenista. Na prelome tisícročia sa pohyboval v absolútnej svetovej špičke, jeho najlepším umiestnením v rebríčku ATP je 6. miesto z leta 2002. Jeho najväčším úspechom je víťazstvo v dvojhre na grandslamovom turnaji French Open v tom istom roku. Okrem toho je to bronzový medailista vo štvorhre z olympijských hier v Sydney v roku 2000. Počas svojej kariéry Albert Costa vyhral 12 turnajov ATP v dvojhre, všetky na antuke, ktorá je jeho obľúbeným povrchom.

## Finálové účasti na turnajoch ATP (22)

### Dvojhra - výhry (12)

### Dvojhra - prehry (9)

### Štvorhra - výhry (1)

## Referencie

## Externé odkazy

Kategória:Narodenia v 1975
Kategória:Španielski tenisti
Kategória:Víťazi French Open
Kategória:Olympijskí medailisti v tenise
Saparmyrat Ataýewiç Nyýazow

**Saparmyrat Ataýewiç Nyýazow** známy ako **Türkmenbaşy**, po rusky Сапармура́т Ата́евич Ния́зов   - *Saparmurat Atajevič Nijazov*, (* 19. február 1940 – † 21. december 2006) bol turkménsky prezident v rokoch 1991–2006.

## Život

Faktickým lídrom krajiny bol už od roku 1985, kedy sa stal prvým tajomníkom Komunistickej strany Turkménskej sovietskej socialistickej republiky. Stranu v roku 1991 premenoval na Demokratickú stranu Turkmenistanu. V roku 1999 ho vyhlásili za doživotného prezidenta Turkménska.

Vytvoril kult osobnosti, kalendárne mesiace nazval po sebe a svojej matke, premenoval dni v týždni a nechal postaviť v krajine množstvo vlastných sôch.

Jeho morálny kódex *Ruhnama* (*Kniha duše*) je povinným čítaním pre všetkých turkménskych školákov a študentov. Znalosť textu je podmienkou na absolvovanie skúšok, získanie zamestnania v štátnej správe, alebo na získanie vodičského preukazu.

Posledné roky svojho vládnutia investoval do okázalých projektov, akými boli umelé jazero v púšti Karakum, cyprusový les na zmenu púštnej klímy, lyžiarske stredisko a 40 metrov vysoká pyramída. 

V roku 1997 podstúpil operáciu srdca na nemeckej klinike a 21. decembra 2006 zomrel na náhlu srdcovú príhodu.

Podľa rozhodnutia Bezpečnostnej rady ho v úrade prezidenta ho nahradil podpredseda vlády Gurbanguly Berdimuhammedow (Гурбангулы Мяликкулиевич Бердымухаммедов), aj keď podľa ústavy mal prezidentské právomoci prevziať predseda *mejlisu* (parlamentu) Öwezgeldi Ataýew. Generálny prokurátor však po Nyýazowovej smrti urýchlene vzniesol proti Ataýewovi trestné obvinenie a do dvoch hodín ho zatkli.

## Referencie

## Iné projekty

Kategória:Narodenia v 1940
Kategória:Úmrtia v 2006
Kategória:Turkménski politici
Kategória:Prezidenti Turkménska
Nida

**Nida** môže byť:
*pojem z judaizmu, pozri nida (judaizmus)
*časť Talmudu, pozri nida (traktát)
*rieka v Poľsku, pozri Nida (Poľsko)
*mesto v Litve, pozri Nida (Litva)
*náhorná plošina na Kréte, pozri Nida (Kréta)
*skratka:
**National Institute of Dramatic Art
**National Institute on Drug Abuse
*osoba:
**Eugene Nida, jazykovedec
**Nida Fazli, urdský básnik
Ušnica

**Ušnica** (lat. *auricula*) je časť vonkajšieho ucha, ktorá prilieha k hlave zvonka. 

Ušnica sa upína na hlavu v 20 – 40° uhle; má typický tvar a veľa individuálnych variácií v modelácii svojich záhybov. Horný okraj ušnice je približne v rovine koreňa nosa, dolný okraj v rovine spina nasalis anterior. 

Základ ušnice tvorí elastická chrupka ušnice (cartilago auriculae), ktorá svojím tvarom približne zodpovedá tvaru ušnice; chrupkový základ nemá ušný lalôčik (lobulus auriculae). Auricula sa vyvinula až u cicavcov, ktorí sa orientujú predovšetkým sluchom. Postupne sa vytvorila veľká zahrotená ušnica. Svaly ušnice sa stávajú rudimentárne, skracuje sa pozdĺžna os a okraj ušnice sa stáča do závitu – helix. Na helixe, ako rudiment niekdajšieho hrotu sa u niektorých jednotlivcov    
vytvára Darwinov hrbček (tuberculum auriculae). Ušnica má u človeka značne individuálny charakteristický tvar. Vonkajší okraj sa nazýva helix a začína ako crus helicis (rameno závitu) v concha auriculae mušľa ušnice, ktorú rozdeľuje na hornú (cymba conchae) a dolnú (cavum conchae). V cavum conchae začína vonkajší zvukovod otvorom porus acusticus externus. Na vonkajšej ploche ušnice paralelne s helixom prebieha anthelix (protizávit). Medzi helix a anthelix je scapha (člnok). Anthelix začína hore pri helixe dvoma ramenami crura anthelicis, ktoré ohraničujú trojuhloníkovitú   
priehlbeninu fossa triangularis. Dole pri ušnom lalôčiku sa anthelix končí ako antiragus (protikozlík) a od kozlíka (tragus), ktorý prekýva spredu vchod do zvukovodu, ho oddeľuje zárez incisura intertragica. Pokračovaním ušnice je vonkajší zvukovod meatus acusticus externus. začína otvorom porus acusticus externus a končí bubienkom (membrana tympani). Vedie zvukové vlny k bubienku. Vonkajšia tretina má chrupkový podklad, vnútorné dve tretiny kostený (pars tympanica ossis temporalis). Vonkajší zvukovod má zakrivený priebeh.   

Koža ušnice je jasnočervená, tenká, pokrytá jemnými chĺpkami (tragi), ktoré majú starší jednotlivci dlhé a hrubé.

Ušnica smeruje akustické vlny do zvukovodu. Veľkosť a tvar ušnice ale nemá vplyv na sluch.

Kategória:Ucho
Rakyťanka

**Rakyťanka** je potok na Horehroní, na území okresu Brezno. Je to pravostranný prítok Hrona, má dĺžku 6,4 km a je tokom III. rádu. 

Pramení v Nízkych Tatrách, v podcelku Kráľovohoľské Tatry, na južnom svahu Homôľky (1 659,6 m n. m.) v nadmorskej výške okolo 1 370 m n. m. Na hornom toku tečie juhojuhovýchodným smerom rovnomennou dolinou, zľava priberá prítok zo Saksovej doliny a vstupuje do Horehronského podolia, do podcelku Heľpianske podolie. Tu tečie severojužným smerom a nepriberá žiadne významnejšie prítoky. Východne od obce Polomka ústi v nadmorskej výške cca 588 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Kráľovohoľských Tatrách
Kategória:Vodné toky v Horehronskom podolí
Kategória:Vodné toky v okrese Brezno
Hronec

**Hronec** môže byť:
*obec v okrese Brezno pozri Hronec (okres Brezno)
*potok na Horehroní, pozri Hronec (prítok Hrona)
*dolina v Slovenskom rudohorí, pozri Hronec (dolina)
*slovenské priezvisko 
**Jur Hronec (1881-1959) - akademik, zakladateľ slovenského vysokého školstva technického smeru
**Braňo Hronec (1940)- hudobník
**Víťazoslav Hronec (1944) - spisovateľ
Hronec (prítok Hrona)

**Hronec** je potok na Horehroní, na území okresu Brezno a Revúca. Je to najvýznamnejší prítok horného toku Hrona, v úseku od prameňa po sútok s Rohoznou. Má dĺžku 11,5 km a je tokom III. rádu. 

Pramení vo Veporských vrchoch, v podcelku Fabova hoľa, na východnom svahu Fabovej hole (1 438,8 m n. m.), v nadmorskej výške okolo 1 270 m n. m. Niektoré podklady lokalizujú prameň pod sedlo Burda. Najprv tečie na východ Fabovou dolinou, postupne sa stáča na severovýchod, sprava priberá prítok spod sedla Burda (1 006 m n. m.) a následne viaceré ľavostranné prítoky - zo severovýchodného svahu Fabovej hole, tri zo svahov Malej Smrekovice (1 374,9 m n. m.). Potom priberá pravostrannú Dudlavku (vytvára bralnatú dolinu), oblúkom sa stáča na sever a preteká dolinou Hronec. Zľava priberá prítok zo severovýchodného svahu Malej Smrekovice, sprava z Doliny za Nehovým, zľava spod Slatvinského (1 213,0 m n. m.), sprava z Krištáľovej a opäť zľava z Hlbokej doliny. Následne vstupuje do Horehronského podolia, do podcelku Heľpianske podolie, z pravej strany priberá prítok z doliny Hronček a oblúkom preteká časťou obce Závadka nad Hronom. Na jej území sa v nadmorskej výške približne 613 m n. m. vlieva do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky vo Veporských vrchoch
Kategória:Vodné toky v Horehronskom podolí
Kategória:Vodné toky v okrese Brezno
Slatvinský potok

**Slatvinský potok** môže byť:

*potok na Horehroní, pozri Slatvinský potok (prítok Hrona)
*potok na Spiši, pozri Slatvinský potok (prítok Hornádu)
Slatvinský potok (prítok Hrona)

**Slatvinský potok** je potok na Horehroní, na území okresu Brezno. Je to ľavostranný prítok Hrona, meria 3,4 km a je tokom III. rádu. 

Pramení vo Veporských vrchoch, v podcelku Fabova hoľa, na severnom svahu Slatvinského (1 213,0 m n. m.), v nadmorskej výške cca 1 000 m n. m. Najprv tečie severozápadným smerom Slatvinskou dolinou, následne sa stáča a pokračuje na sever, pričom zľava priberá dva krátke prítoky z južných svahov Volchova (832,9 m n. m.). Na krátkom úseku tečie potom na juhovýchod, vzápätí sa stáča a tečie na sever už v Horehronskom podolí, v podcelku Heľpianske podolie. Sprava priberá krátky prítok (643,8 m n. m.) zo severného úpätia Kochlovca (802,3 m n. m.) a tečie okrajom obce Závadka nad Hronom, kde aj ústi v nadmorskej výške okolo 606 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky vo Veporských vrchoch
Kategória:Vodné toky v Horehronskom podolí
Kategória:Vodné toky v okrese Brezno
Volchovo

**Volchovo** môže byť:
*potok na Horehroní, pozri Volchovo (prítok Hrona)
*vrch (832,9 m n. m.) vo Veporských vrchoch, pozri Volchovo (vrch)
Bacúšsky potok

**Bacúšsky potok** je potok na Horehroní, na území okresu Brezno. Je to pravostranný prítok Hrona, meria 8,5 km a je tokom III. rádu. 

## Prameň
Pramení v Nízkych Tatrách, v podcelku Kráľovohoľské Tatry, na južnom svahu Čertovej svadby (1 463,0 m n. m.), v oblasti Lenivej, v nadmorskej výške cca 1 325 m n. m. 

## Opis toku
Na hornom toku tečie východným smerom, zľava priberá prítok z juhovýchodného svahu Čertovej svadby, sprava z oblasti Kriváňa a preteká Krškovou dolinou. Tu priberá viaceré prítoky: ľavostranný z východného svahu Čertovej svadby, pravostranný spod Vrchbánskeho grúňa (1 434,8 m n. m.), ľavostranné zo Štefánkovej a spod Bacúšskeho sedla (1 319 m n. m.) a pravostranný zo severovýchodného svahu Vrchbánskeho grúňa. Potom sa stáča na juhovýchod, zľava priberá významný prítok odvodňujúci Ramžovú a Sokoliu dolinu, stáča sa na juh a pokračuje Bacúšskou dolinou. Z pravej strany priberá Kriváň, zľava prítok z juhozápadného svahu Javorinky a napája Bacúšsky tajch. Napokon vstupuje do Horehronského podolia, do podcelku Heľpianske podolie, na asi 800 metrovom úseku sa vetví na dve ramená, preteká obcou Bacúch a stáča sa na juhovýchod. V obci priberá dva pravostranné prítoky z juhovýchodných svahov Bielej skaly (1 250,1 m n. m.) a juhovýchodne od obce ústi v nadmorskej výške približne 566 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Kráľovohoľských Tatrách
Kategória:Vodné toky v Horehronskom podolí
Kategória:Vodné toky v okrese Brezno
Malý Zelený potok

**Malý Zelený potok** je potok na Horehroní, na území okresu Brezno. Je to ľavostranný prítok Hrona, meria 5,9 km a je tokom III. rádu. 

Pramení vo Veporských vrchoch, v podcelku Fabova hoľa, na juhozápadnom svahu Kráľovskej hory (1 130,6 m n. m.), v nadmorskej výške okolo 1 080 m n. m. Najprv tečie severozápadným smerom, zľava priberá prítok zo severovýchodného svahu Ďurovej (1 228,0 m n. m.) a na krátkom úseku pokračuje smerom na sever. Oblúkom sa potom stáča na severozápad. Na dolnom toku sa opäť ohýba na sever, vteká do Horehronského podolia, do podcelku Heľpianske podolie a južne od obce Bacúch ústi v nadmorskej výške okolo 556 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky vo Veporských vrchoch
Kategória:Vodné toky v Horehronskom podolí
Kategória:Vodné toky v okrese Brezno
Volchovo (prítok Hrona)

**Volchovo** je potok na Horehroní, preteká územím okresu Brezno. Je to ľavostranný prítok Hrona, meria 6,9 km a je tokom III. rádu. 

Pramení vo Veporských vrchoch, v podcelku Fabova hoľa, na severovýchodnom svahu Malej Smrekovice (), v nadmorskej výške okolo  Sprvu tečie na sever, zľava priberá prítok zo severného svahu Malej Smrekovice a stáča sa severozápadným smerom. Preteká Volchovou dolinou, z ľavej strany priberá najprv prítok z východného svahu Skalky (), ďalej prítok () zo severného svahu Skalky, potom z jej severozápadného úpätia a napokon i prítok () z južného svahu Bučníka (). Potom tečie na krátkom úseku na sever a na východnom okraji obce Polomka ústi v nadmorskej výške okolo  do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky vo Veporských vrchoch
Kategória:Vodné toky v okrese Brezno
Petríkovo

**Petríkovo** je potok na Horehroní, na území okresu Brezno. Je to ľavostranný prítok Hrona s dĺžkou 9,8 km a je tokom III. rádu. 

Pramení vo Veporských vrchoch, v podcelku Fabova hoľa, na severnom svahu Fabovej hole (), v nadmorskej výške okolo  Na hornom toku tečie na sever cez Petríkovu dolinu, zľava priberá prítok zo severovýchodného svahu Javorinky (), ďalší ľavostranný spod Veľkej Smrekovice () a pravostranný spod Malej Smrekovice (). Ďalej sa stáča severozápadným smerom, zľava priberá významný prítok z Prostrednej doliny a následne opäť ľavostranný Magurský potok zo severného svahu Psice (). Následne priberá ešte dva kratšie ľavostranné prítoky a vstupuje do Horehronského podolia, do podcelku Heľpianske podolie. Oblúkom sa stáča k svojmu ústiu do Hrona, juhovýchodne od obce Bacúch v nadmorskej výške približne 

## Referencie

Kategória:Potoky na Slovensku
Kategória:Povodie Hrona
Kategória:Vodné toky vo Veporských vrchoch
Kategória:Vodné toky v Horehronskom podolí
Kategória:Vodné toky v okrese Brezno
Hlboká (prítok Hrona)

**Hlboká** je potok na Horehroní, na území okresu Brezno. Je to pravostranný prítok Hrona, meria 4,8 km a je tokom III. rádu. 

Pramení v Nízkych Tatrách, v podcelku Kráľovohoľské Tatry, na južných stráňach vrchu Kečka (1 529,2 m n. m.), v nadmorskej výške okolo 1 100 m n. m. Najprv tečie na juh, zľava priberá krátky prítok spod Bukovinky a stáča sa na juhovýchod. Vstupuje do Horehronského podolia, do podcelku Breznianska kotlina a preteká obcou Braväcovo. Na území obce priberá najprv pravostranný prítok od horárne Hlboká, potom ľavostranný prítok spod Skaly a pokračuje viac-menej na juh. Napokon sa ohýba, na krátkom úseku tečie na juhovýchod a v obci Beňuš ústi v nadmorskej výške cca 535 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Kráľovohoľských Tatrách
Kategória:Vodné toky v Horehronskom podolí
Kategória:Vodné toky v okrese Brezno
Michael Chang

**Michael Chang** (* 22. február 1972) je bývalý americký profesionálny tenista. Počas svojej kariéry Michael Chang vyhral 34 turnajov ATP v dvojhre, z toho 1 grandslamový turnaj – French Open v roku 1989. Dokázal sa okrem toho dostať do finále na Australian Open a US Open. Väčšinu deväťdesiatych rokov patril do najlepšej svetovej desiatky v rebríčku ATP. Jeho najlepšie umiestnenie v rebríčku bolo 2. miesto v roku 1996 po neúspešnej účasti vo finále US Open, keď podľahol legendárnemu krajanovi Petovi Samprasovi.

Víťazstvá v dvojhre:
* 1988 - San Francisco 
* 1989 - **[[French Open]]**, Wembley 
* 1990 - Canada Masters
* 1991 - Birmingham 
* 1992 - San Francisco, Indian Wells Masters, Miami Masters
* 1993 - Jakarta, Osaka, Cincinnati Masters, Kuala Lumpur, Peking
* 1994 - Jakarta, Philadelphia, Hong Kong, Atlanta, Cincinnati Masters, Peking
* 1995 - Hong Kong, Atlanta, Tokio Indoor, Peking
* 1996 - Indian Wells Masters, Washington, Los Angeles
* 1997 - Memphis, Indian Wells Masters, Hong Kong, Orlando, Washington 
* 1998 - Boston, Šanghaj 
* 2000 - Los Angeles

## Bilancia na grandslamových turnajoch

## Referencie

## Iné projekty

## Externé odkazy
* ATP Profil

Kategória:Tenisti USA
Kategória:Víťazi French Open
Kategória:Osobnosti USA čínskeho pôvodu
Kategória:Osobnosti z Hobokenu (New Jersey)
Cárovič (opereta)

náhľad
**Cárovič** () je opereta, ktorú skomponoval Franz Lehár. Premiéra sa konala 21. februára 1927 v Deutsches Künstlertheater v Berlíne. Libreto napísali Béla Jenbach a Heinz Reichert podľa činohernej predlohy poľskej autorky, Gabriely Zapolskej, ktorú videl Lehár hrať vo Viedni v roku 1917 v Detsches Volkstheater. Práva na jej dielo získali až po smrti autorky od jej dedičov. V pôvodnom diele odhrávajúcom sa v 18. storočí, vystupoval Alexej Petrovič, najstarší syn cára Petra Veľkého, ktorý sa zaľúbil do fínky a odišiel s ňou do Talianska. Bol však otcom prinútený vrátiť sa do Ruska, kde bol uväznený. Libretisti sa rozhodli obísť "politicky nepríjemné" časti diela. Dej bol prenesený o storočie neskôr a hlavná postava operety je len výplodom fantázie (nemá teda žiadnu oporu v dejinách). V operete sa cárovič vráti z Talianska do vlasti dobrovoľne, aby si splnil svoje povinnosti. Svojej lásky sa musí zriecť.

Opereta bola veľmi úspešná. Dej operety umožnil autorovi použiť ruské aj neapolské hudobné motívy. Ária "Willst du, Wilst du..." (*"Chceš?"*, prvé dejstvo) bola napísaná vyslovene na mieru slávnemu tenoristovi Richardovi Tauberovi. Najviac sa však preslávil duet z tretieho dejstva: "Warum hat jeder Frühling, ach, nur einen Mai?" (*"Prečo je každú jar iba raz máj?"*).

## Hlavné postavy

## Skladby
Hrubo je vyznačená najznámejšia skladba.

* Mächtig und gross ist der Zar - vstup (chór)
* Es steht ein Soldat am Wolgastrand - ária cároviča
* Einer wird kommen - ária Sonji
* Hab' nut du allein - duet (Cárovč, Sonja)
* **Warum hat jeder Frühling**, ach, nur einem Mai ? - duet (Cárovič Sonja)
* Willst du ? - ária (cárovič)

Kategória:Operety
Yannick Noah

**Yannick Noah** (* 18. máj 1960, Sedan, Francúzsko) je bývalý francúzsky profesionálny tenista a spevák. Najlepšie umiestnenie v rebríčku ATP dosiahol v roku 1986 – 3. miesto. Jeho najväčší úspech je víťazstvo v dvojhre (1983) a vo štvorhre (1984) na grandslamovom turnaji French Open.

Počas svojej kariéry Noah vyhral 23 turnajov ATP v dvojhre:
* 1978 – Manila, Kalkata 
* 1979 – Nancy, Madrid, Bordeaux 
* 1981 – Richmond, Nice 
* 1982 – La Quinta, South Orange, Bazilej, Toulouse 
* 1983 – Hamburg, Madrid, **[[French Open]]**
* 1985 – Rím, Washington, Toulouse 
* 1986 – Forest Hills, Wembley 
* 1987 – Lyon, Bazilej 
* 1988 – Miláno 
* 1990 – Sydney Outdoor

## Iné projekty

## Externé odkazy
* ATP Profil

Kategória:Francúzski tenisoví tréneri
Kategória:Francúzski tenisti
Kategória:Víťazi French Open
Kategória:Medzinárodná tenisová sieň slávy
Kategória:Francúzski speváci
Murtagh

**Murtagh** je fiktívna postava z trilógie Odkaz Dračích jazdcov. Vo filmovej podobe knihy Eragon ho stvárnil herec Garrett John Hedlund.

Murtagh Morzansson je synom Morzana a Seleny a nevlastným bratom Eragona. Je vysokej postavy, má čierne vlasy, je výborný šermiar a bystrý chlapec. Vyrastal na hrade svojho otca v starostlivosti pestúnky, neskôr po Morzanovej smrti sa jeho výchovy ujal kráľ Galbatorix. Murtagh však od neho ušiel a neskôr stretol Eragona so Zafirou, ktorých odprevadil k Vardenom. Tam bol zajatý, pretože bol spoznaný ako Morzanov syn. Po bitke vo Farthen Dure bol nezvestný, unesený do Uru'baenu, kde sa zodpovedal za svoje činy a pohrdnutie kráľovou starostlivosťou. Murtagh bol potrestaný, no neskôr sa pre neho vyliahol Tŕň - červený drak z vajca, ktoré vlastnil Galbatorix. Murtagh sa ako Dračí jazdec stal pre kráľa dôležitým a tak donútil Murtagha aj Tŕňa prisahať mu vernosť. Keď boli obaja poslaní do bitky na Horiacich pláňach, Murtagh prezradil Eragonovi, že sú bratia.Napriek tomu, že súboj s Eragonom a Zafirou vyhral, nechal ich odísť, čím je zrejmé, že Murtagh nebol celkom zlý. Počas nedobrovoľných služieb Kráľovstvu sa Murtagh zamiloval do Nasuady, ktorú bol donútený mučiť počas jej väznenia. Po zvrhnutí Galbatorixa, on aj Tŕň odišli niekam ďaleko s vysvetlením, že sa potrebujú vyliečiť.

## Pozri aj
* Eragon
* Eldest
* Brisingr
* Christopher Paolini
* Odkaz Dračích jazdcov

Kategória:Fiktívne postavy
Kategória:Odkaz Dračích jazdcov
Garrett John Hedlund

**Garrett John Hedlund** (* 3. september 1984, Roseau, Minnesota, USA) je americký herec a bývalý mužský módny model. 

Hedlund sa narodil Robertovi Martinovi Hedlundovi a Kristíne Ane Yanishovej. Má dvoch súrodencov, Nathaniela a Amandu. Vyrastal na farme v malom mestečku, neskôr sa presťahoval do Arizony, kde žije so svojou matkou po tom, čo sa jeho rodičia rozviedli. Navštevoval  Horizonskú strednú školu.

Jeho bývalá profesia ho dostala k filmu, Garrett bol modelom pre L.L. Beana a v Teen Magazíne, keď ho náhodou objavil agent. Po ukončení strednej školy sa začal venovať herectvu. Jeho prvá filmová rola bola v roku 2003, hral Franka v *[[The Original Donut Chronicles]]*. V roku 2004, hral Patroclusa, Achillesového bratranca, vo filme *[[Trója (film)|Trója]]*. Hral aj vo filme *[[Friday Night Lights]]* z toho istého roku.

V roku 2005, sa Hedlund stal hviezdou v krimi filme Johna Singletona, *[[Štyria bratia]]*, ako jeden zo štyroch hlavných hrdinov. Tiež hral dôležitú vedľajšiu úlohu, Murtagha, vo filme *[[Eragon (film)|Eragon]] nakrúteného podľa rovnomennej knihy.

V roku [[2007]] hral spolu s [[Lindsay Lohanová|Lindsay Lohanovou]] vo filme *Rebelka proti svojej vôli''.

Kategória:Narodenia v 1984
Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Osobnosti USA švédskeho pôvodu
Kategória:Osobnosti z Minnesoty
Niké (stávková kancelária)

vpravo|thumb|Pripravený zoznam zápasov prostredníctvom internetu|250 px
**Niké** je stávková kancelária, ktorá bola založená dňa 29. januára 1991. Venuje sa najmä tipovaniu. Dnes má už na Slovensku vyše 1000 pobočiek. Riaditeľom spoločnosti bol Doc. Ing. Otto Berger CsC., ktorý je rodákom z Bošian. Niké vydáva svoje noviny každý utorok za 0,50 €.

Dňa 20. februára 2006 spustila spoločnosť možnosť tipovať cez internet.

## História
Spoločnosť Niké vznikla krátko po zmene spoločenských a ekonomických pomerov na Slovensku začiatkom 90. rokov 20. storočia. Od svojho založenia sa postupne rozvíjala ako jedna z prvých legálnych stávkových kancelárií v krajine. V priebehu 90. rokov spoločnosť rozšírila sieť pobočiek a etablovala sa na slovenskom trhu kurzového stávkovania. V roku 2006 spoločnosť reagovala na rozvoj digitálnych technológií spustením online tipovania, čím rozšírila svoje služby aj do internetového prostredia.

## Činnosť
Hlavnou činnosťou spoločnosti Niké je prevádzkovanie kurzových stávok, predovšetkým na športové udalosti. Okrem športového tipovania umožňuje aj uzatváranie stávok na vybrané spoločenské udalosti. Spoločnosť pôsobí prostredníctvom kamenných prevádzok a online platformy v súlade s platnou legislatívou v oblasti hazardných hier.

## Referencie

## Externé odkazy
* Oficiálna stránka Niké

Kategória:Stávkové spoločnosti na Slovensku
Kategória:Hazardné hry
Staronovgorodský dialekt

**Staronovgorodský dialekt** alebo **staronovgorodčina** je termín zavedený Andrejom Anatolievičovom Zalizňakom (Андрей Анатольевич Зализняк) na vysvetlenie prekvapivo odlišných jazykovedných čŕt východoslovanských správ písaných na brezovej kôre z 11. – 15. storočia, vykopaných v Novgorode a okolí od polovice 20. storočia (doteraz ich bolo objavených okolo 1000).

## Jazykovedné znaky
Krátke texty na brezovej kôre, ktoré sú písané vo zvláštnom slovanskom nárečí, sú skoro úplne pozbavené cirkevných vplyvov a majú niekoľko znakov neznámych v iných slovanských jazykoch, napríklad:

* Nominatív singuláru podstatných mien končí na –e (namiesto -ъ v slovanských jazykoch), napr. `*brate*` namiesto brat (v modernej ruštine).
* Druhá palatalizácia, charakteristická pre ostatné slovanské jazyky (ale trochu zastretá druhotným vývinom vo východoslovanských jazykoch), zdá sa, neprebehla, takže datív singuláru praslovanského **rěk-a* (rieka) - **rě*'k**-ě'' sa nezmenil na ''rě**c**ě'', ale zostal ''rě**k**ě'', taktiež ****k*'ьr**k**y* (kostol) zostalo ***k**ьrky*, naproti ruskému ***c**erkov*.
* Praslovanské *kv, *gv bolo zachované (ako v [[západoslovanské jazyky|západoslovanských jazykoch]]) namiesto zmeny na cv, zv pred samohláskami, napr. ***k**vět* (farba – naproti tomu v súčasnej ruštine ***c**vet*) alebo ***g**vězda* (hviezda – naproti ruskému ***z**vezda*).
* [[Tretia palatalizácia]] /x/ sa neuskutočnila, čo je rozpoznateľné v základe vь*'x**- (vše-), pričom v ruštine sa zmenil na v**s'''-.

## Ďalšia literatúra
* 

## Pozri aj
* brezová listina

Kategória:Ruština
Atómový polomer

**Atómový polomer** je vzdialenosť od atómového jadra k najkrajnejšiemu stabilnému elektrónovému orbitálu v atóme, ktorý je v rovnováhe. Meria sa v pikometroch alebo v angströmoch. Merať atómové polomery podľa tejto definície je však zložité, takže sa používajú štyri rôzne druhy atómových polomerov: 

* van der Waalsov polomer – vzdialenosť, na ktorú sa môže priblížiť iná molekula
* iónový polomer – priemerný polomér iónu daného atómu v danom oxidačnom stave
* kovalentný polomer – polomer atómu vo väzbe
* kovový polomer – polomer atómu polovica vzdialenosti medzi doma atómami v kovových štruktúrach

## Pozri aj

* Periodická tabuľka
* Protónové číslo
* Atómová hmotnosť
* Sterická zábrana

Kategória:Atóm
Kategória:Fyzika častíc
Mazovčania

**Mazovčania** alebo **Mazov(i)ania** boli západoslovanský kmeň usídlený v oblasti stredného toku rieky Visly v strednom a stredovýchodnom Poľsku. Územný rozvoj kmeňa prebiehal hlavne v 11. storočí. Mazovské kniežatstvo sa po rozpade Poľska v roku 1138 stalo jedným z údelných kniežatstiev, ale ďalej sa delilo. Mazovčania sa podieľali na etnogenéze neskoršieho poľského národa. 

Kategória:Slovania
Fox Broadcasting Company

**Fox Broadcasting Company** (FBC), na trhu ako **FOX** alebo **FOX Network**, je americká televízna spoločnosť. Bola založená v roku 1986. Sídlo má v New Yorku.

## Programy
FOX prijala 19-hodinový vysielací čas v septembri 1993. V roku 1996 bol rozšírený na 20 hodín.

## Seriály
* Griffinovci
* Simpsonovci
* Futurama (1999 – 2003)
* The Following
* Akty X
* Glee
* 24
* Fringe
* Pasadena
* Dollhouse
* Prison Break
* O.C. California
* Ženatý so záväzkami
* Kosti
* Dotyk
* Scream Queens
a iné

## Iné projekty

## Externé odkazy
* Oficiálna stránka Fox Broadcasting Company

Kategória:Televízne stanice v USA
Kadmium

**Kadmium** (lat.*Cadmium)* je chemický prvok v periodickej tabuľke, ktorý má symbol **Cd** a atómové číslo 48. Relatívne vzácny, mäkký, modrobiely prechodný kov - o kadmiu je známe, že spôsobuje rakovinu a vyskytuje sa so zinkovou rudou. Kadmium sa najviac používa v batériách.

## Výskyt
Rudy obsahujúce kadmium sú vzácne a keď sa nájdu, sú v malých kvantitách.

## Výstrahy
Kadmium nemá žiadny konštruktívny účel v ľudskom tele. Tento prvok a roztoky jeho zlúčenín sú toxické i v malých koncentráciách a budú sa bioakumulovať v organizme a v ekosystémoch.

## Obmedzenie
Smernica RoHS obmedzuje použitie kadmia a ďalších 5  látok (ortuť, olovo, šesťmocný chróm, polybrómované bifenyly (PBB) a polybrómované difenylétery (PBDE) pri výrobe elektrických a elektronických zariadení, ktoré sa vo veľkých množstvách dostáva na skládky, a tým prispieť k ochrane ľudského zdravia a životného prostredia. Obmedzenie sa preto netýka priemyselných, telekomunikačných, zdravotníckych, vedeckých atď. zariadení s dlhou životnosťou, ktoré sa vyrábajú v malých množstvách a pri ktorých sa dá predpokladať, že neskončia na skládke.:

## Referencie


## Iné projekty


Kategória:Prechodné prvky
Kategória:Kovy
Kategória:Jedy
Kategória:Karcinogény IARC skupiny 1
Trans-Siberian Orchestra

náhľad|250px|Trans-Siberian Orchestra, november 2006
náhľad|250px|Trans-Siberian Orchestra, november 2006
**Trans-Siberian Orchestra** (alebo ako skratka **TSO**) je hudobný projekt, ktorý v roku 1996 v New Yorku založil skladateľ Paul O'Neill, hráč na klávesové nástroje Robert Kinkel a Jon Oliva, spevák a klávesista americkej metalovej skupiny Savatage.

Tvorba orchestra sa zameriava najmä na rockovo-muzikálové albumy, ktorých príbehy sú inšpirované vianočnou tématikou. Súčasťou ich tvorby bývajú aj motívy z vianočných, alebo klasických piesní v rockovej úprave. TSO vznikol pôvodne ako bočný projekt Jona Olivu, k založeniu ho inšpiroval úspech skladby Christmas Eve (Sarajevo 12/24) z albumu Dead Winter Dead, ktorý vydala jeho pôvodná kapela Savatage.

## Členovia (abecedne)
*Jon Bivona - gitara
*Keith Bourbon - gitara
*Steve Broderick - spev
*Chris Caffery - gitara
*Jennifer Cella - spev
*Angus Clark - gitara
*Tommy Farese - spev
*Tony Gaynor - rozprávač
*Carmine Giglio - klávesy
*Jill Gioia - spev
*Kristin Gorman - spev
*Bryan Hicks - rozprávač
*Mee Eun Kim - klávesy
*Bob Kinkel - klávesy
*Danielle Landherr - spev
*Michael Lanning - spev
*Guy LeMonnier - spev
*James Lewis - spev
*Tany Ling - spev
*Stephanie Linn - spev
*Jane Mangini - klávesy
*Johnny Lee Middleton - basgitara
*John O. Reilly - bicie
*Anna Phoebe - husle
*Jay Pierce - spev
*Al Pitrelli - gitara
*Jeff Plate - bicie
*Bart Shatto - spev
*Peter Shaw - spev
*Alex Skolnick - gitara
*Mark Wood - husle
*David Z - basgitara

## Diskografia
### Štúdiové albumy

### Kompilačné albumy

## World Tour 2014
21. januára 2014 vystúpi v rámci turné World Tour 2014 Trans-Siberian Orchestra prvý raz v Česku, v Prahe.

## Referencie
 
## Iné projekty

## Externé odkazy
*Trans-Siberian Orchestra Oficiálna stránka
* Christmas Eve/Sarajevo 12/24

Trans-Siberian Orchestra
Trans-Siberian Orchestra
Veľký Zelený potok

**Veľký Zelený potok** je potok na Horehroní, na území okresu Brezno. Je to ľavostranný prítok Hrona, meria 7,9 km a je tokom III. rádu. 

Pramení vo Veporských vrchoch, v podcelku Fabova hoľa, na západnom svahu Lešníka (1 311,9 m n. m.), v nadmorskej výške okolo 1 210 m n. m. Najprv tečie severozápadným smerom, sprava priberá krátky prítok z juhovýchodného svahu Ďurovej (1 228,0 m n. m.) a oblúkom sa stáča najprv na severovýchod, priberá dva krátke ľavostranné prítoky a následne pokračuje viac-menej na sever, pričom priberá ešte aj krátky ľavostranný prítok z oblasti Širokej. Na dolnom toku potom vytvára výrazný ohyb, stáča sa na západ a zľava priberá najprv dva krátke prítoky z oblasti Širokého, potom prítok zo severovýchodného svahu Michalovej (1 149,4 m n. m.) a napokon aj prítok z Michalovej doliny. Prudko sa stáča na sever, vstupuje do Horehronského podolia, do podcelku Heľpianske podolie a východne od obce Beňuš ústi v nadmorskej výške cca 545 m n. m. do Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky vo Veporských vrchoch
Kategória:Vodné toky v Horehronskom podolí
Kategória:Vodné toky v okrese Brezno
GTK

thumb|Logo GTK
|thumb|Snímka obrazovky programu GIMP používajúceho knižnicu GTK

**GTK** (predtým **GTK+**, skrátené z **The GIMP Toolkit**) je jeden z dvoch najpopulárnejších grafických toolkitov na vytváranie grafických používateľských rozhraní (GUI). Pôvodne vznikol ako súčasť grafického editora GIMP. Spoločne s Qt nahradil starší Motif.

GTK bol pôvodne vytvorený v roku 1997 členmi eXperimental Computing Facility (XCF) Kalifornskej univerzity v Berkeley. Autormi sú Spencer Kimball, Peter Mattis a Josh MacDonald. Je šírený pod licenciou LGPL ako slobodný open source softvér a je súčasťou projektu GNU.

## Programovacie jazyky
Toolkit GTK je napísaný v jazyku C, ale využíva postupy objektovo orientovaného programovania. Existujú aj rozhrania (API) pre iné jazyky ako C++ (gtkmm), Perl (GTK2-Perl), Python (PyGTK), Ruby (Ruby-gnome2) atď.

## GTK 2
GTK 2 ako nástupca GTK 1 je založený na troch základných knižniciach:
* *GLib* je nízkoúrovňová knižnica základných funkcií spracovania správ, vlákien, dynamicky nahrávaných knižníc.
* *Pango* je knižnica pre vykresľovanie písma, spracovanie textu v medzinárodnom prostredí (kódovanie UTF-8).
* *ATK* je knižnica pre zabezpečenie prístupnosti.

## Referencie

## Pozri aj
* GNOME
* Qt
* wxWidgets
* FLTK

## Iné projekty

## Externé odkazy
* GTK.
* gtkmm, C++ API pre GTK.

Kategória:Slobodný softvér
Kategória:Rozhranie pre programovanie aplikácií
Kategória:Viacplatformový softvér
Adriano Panatta

**Adriano Panatta** (* 9. júl 1950) je bývalý taliansky profesionálny tenista. Jeho najväčším úspechom je víťazstvo v dvojhre grandslamového turnaja French Open v roku 1976.

Panatta pravidelne reprezentoval Taliansko v Davis Cupe, odohral v tejto súťaži celkom 100 zápasov, z toho 64 víťazných. V jeho dobe Taliansko raz zvíťazilo (1976) a trikrát sa dostalo do finále - 1977 (porazené Austráliou), 1979 (porazené USA) a 1980 (porazené Česko-Slovenskom).

## Externé odkazy

Kategória:Narodenia v 1950
Kategória:Talianski tenisti
Kategória:Víťazi French Open
Eragon

**Eragon** môže byť:
* román, pozri Eragon (kniha)
* film z roku 2006 podľa tohto románu, pozri Eragon (film)
* hlavná postava románu a filmu, pozri Eragon (postava)
* prvý Dračí jazdec z knihy a filmu, pozri Eragon 1
* videohra, pozri Eragon (video game)
Kvalita (šach)

**Kvalita** je v šachu rozdiel medzi hodnotou veže a ľahkej figúry. Hráč, ktorý vymenil svoju ľahkú figúru za súperovu vežu, získal kvalitu. Naopak súper kvalitu stratil alebo obetoval. Obeť kvality sa v šachovej praxi vyskytuje pomerne často. V mnohých pozíciach je totiž strelec alebo jazdec silnejší ako veža. Jedným z prvých veľmajstrov, ktorý často využíval obeť kvality ako taktickú zbraň, bol niekdajší majster sveta Tigran Petrosian (Arménsko, ZSSR).

V minulosti sa často považoval strelec za o niečo silnejšiu figúru ako jazdec a rozdiel medzi nimi sa označoval ako "malá kvalita". Dnes sa to však už nepoužíva, pretože šachová teória v tejto oblasti značne pokročila. 

## Externé odkazy
* Kvalita na Sach.7x.cz  

Kategória:Šach